ରାବଣ ପୋଡ଼ି ଓଡ଼ିଆ ଭାଷାରେ ନିର୍ମିତ ପ୍ରଥମ ୱେବ ସିରିଜ । ଏହାର ସମ୍ପୂର୍ଣ୍ଣ ନାମ ଥିଲା, ରାବଣ ପୋଡ଼ି- ଏ ହୋମ କମିଙ୍ଗ୍ । ଏହା ୨୦୧୮ ମସିହାର ଦଶହରା ସମୟରେ ଓଡ଼ିଆୱାନ ୟୁଟ୍ୟୁବ ଚ୍ୟାନେଲରେ ପ୍ରସାରିତ ହୋଇଥିଲା । କାହାଣୀଟି ଜଣେ ଏକୁଟିଆ ରହୁଥିବା ଅବସରପ୍ରାପ୍ତ ବ୍ରିଗେଡିୟରଙ୍କ ପରିବାର ଉପରେ କେନ୍ଦ୍ରିତ ଥିଲା । କାହାଣୀ ଏକୁଟିଆ ରହୁଥିବା ଜଣେ ଅବସର ପ୍ରାପ୍ତ ବ୍ରିଗେଡିୟର  (ଚୌଧୁରୀ ଜୟପ୍ରକାଶ ଦାସ) ନିଜର ଦୂରରେ ରହୁଥିବା ନାତିକୁ  (ସୁଧାଂଶୁ ନାରାୟଣ ଦାଶ) ସମ୍ପତିବାଡ଼ି ମାମଲା ଛିଣ୍ଡାଇବାକୁ ଦଶହରା ସମୟରେ ତାଙ୍କର ଘରକୁ ଡାକନ୍ତି  । ନାତିଟି ଜଣେ ସଫ୍ଟୱେର ଡେଭେଲପର ଯେକି ନିଜ ପରିବାରଠାରୁ ଦୂରରେ ରହନ୍ତି । ନାତିଟି କଟକ ଆସିଲାପରେ ଘଟିଥିବା ଘଟଣାବଳୀ ଉପରେ ଏହି ଚାରୋଟି ଅଧ୍ୟାୟ ପର୍ଯ୍ୟବସିତ ।